sasicodes/solvari-1 huggingface dataset:
இவ்வளவு நாளாக இரண்டு நாட்களுக்கு ஒரு முறையெல்லாம் பிளட் டெஸ்ட் எடுத்ததில்லையேஇப்போது எடுக்க வேண்டும் என்கிறாரேடாக்டரிடமே கேட்டோம்.உள்ளே செலுத்தப்பட்ட கீமோ மருந்துகள் கேன்சர் செல்கள் மட்டுமல்லாது நன்றாக இருக்கும் செல்களையும் தாக்கும் என்றும்வெள்ளை அணுக்கள் உற்பத்தி ஆகின்ற எலும்புகளிலுள்ள மஜ்ஜையையும் தாக்கும் என்றும் அதனால் வெள்ளை அணுக்கள் உற்பத்தி குறைய ஆரம்பிக்கும் என்றும் வெள்ளை அணுக்களின் எண்ணிக்கை குறைந்தது நான்காயிரமாவது இருக்க வேண்டும் என்றும் அதற்கும் கீழே குறைந்தால் வெள்ளை அணுக்கள் சீக்கிரமாகவும் அதிகமாகவும் வளர்வதற்காக அதற்கென உள்ள ஊசிகளைப் போட்டுக்கொள்ளவேண்டும் என்றும் சொன்னார்.அதற்காகத் தான் இரண்டு நாட்களுக்கு ஒரு முறை பிளட் டெஸ்ட் எடுத்துப் பார்க்கவேண்டி இருக்கிறது என்றார்.
தினமும் இன்சுலின் ஊசி போட்டுக்கொள்ளவேண்டும் என்றும் கூறினார்.உடனே சர்க்கரையைக் கட்டுக்குள் கொண்டுவரவேண்டிய அவசரத்தைச் சொன்னோம்.இரண்டு தினங்கள் இன்சுலின் ஊசி போட்ட் பிறகும் கட்டுக்குள் வரவில்லை என்றால் அடுத்த சிகிச்சை செய்யலாம் என்றார்.
சிறிது நேரத்திலேயே டாக்டர் மாதவி என்பவரும் தொலைபேசியில் அழைத்தார்.தான்இந்த பெட் ஸ்கேன் செண்டரில் உள்ள டாக்டர் என்றும் அறிமுகப்படுத்திக்கொண்டார்.நாங்கள் வரும் விபரங்களை உறுதிப்படுத்திக்கொண்டார்.
மருத்துவமனை வளாகத்தில் இருக்கும் தங்கும் விடுதியில் அறையை ஒதுக்கியிருந்தார்கள்.விடுதிக்கு மிக அருகாமையிலேயே பெட் ஸ்கேன் சென்டர் இருந்தது.
வந்துசேர்ந்ததும் பீமாராவைத் தொடர்பு கொண்டோம்.ந்ன்றாக ரெஸ்ட் எடுக்குமாறும் மறு நாள் காலையிலிருந்து டீகாபிகாலை டிபன் என்று எதுவும் உட்கொள்ளாமல் ஹைதராபாத்தில் ஜுபிலி ஹில்ஸில் உள்ளது அபோல்லோ மருத்துவமனை.இங்குதான் பெட் ஸ்கேன் எடுக்கும் வசதி உள்ளது.
ஆங்கிலத்தில் பொசிட்ரான் எமிஸன் டோமோகிராபி அழைக்கப்படுகிறது.ஆங்கில வார்த்தைகளின் முதல் எழுத்துக்களைச் சேர்த்துப் படித்தால் பெட் என்று வருகிறதல்லவா?
ஒருவருக்குக் கேன்சர் வந்துள்ளதைக் கண்டுபிடிப்பதற்காகவும் ஏற்கனவே கேன்சர் வந்து சிகிச்சை பெற்றுவரும் நோயாளிகளுக்குஅந்த சிகிச்சைகள் எந்த அளவுக்குச் செயல்பட்டுள்ளது என்பதைக்கண்டுபிடிப்பதற்காகவுமே பொதுவாகப் பெட் ஸ்கேன் எடுக்கப்படுகிறது.இதற்காக மருத்துவமனையில் தங்க வேண்டிய அவசியமில்லை.
வெளிநோயாளியாகவே வந்து நான்கைந்து மணிநேரங்களில் எடுத்துவிடலாம்.ஸ்கேன் எடுப்பதற்கு நான்குமணிநேரத்திற்கு முன்பிருந்தே எதுவும் சாப்பிடக்கூடாது.
சி.டி.ஸ்கேன்.எம்.ஆர்.ஐ.ஸ்கேன் போன்றவைகள் ஒரு நேரத்தில் உடம்பின் ஏதேனும் ஒரு பகுதியைத்தான் ஸ்கேன் எடுக்க முடியும்.ஆனால் பெட் ஸ்கேனில் முழு உடம்பையும் ஒரே நேரத்தில் ஸ்கேன் எடுத்துப் பார்த்துவிடலாம்.அதுமட்டுமல்லாமல் இதயத்தின் தசைகளில் எந்த அளவுக்கு ரத்தம் பாய்கிறது என்பதை முடிவு செய்யவும் இதயத்தின் பல்வேறு செயல்பாடுகளையும் அறிந்து கொள்ளவும்மூளையின் செயல்பாடுகளை அறிந்துகொள்ளவும் பெட் ஸ்கேன் மிகவும் உதவியாக இருக்கிறது.
கதிர் இயக்க மருந்து கலந்த தண்ணீரை அரை மணிநேரத்துக்கு ஒரு டம்ளர் வீதம் மொத்தம் ஒன்றரை மணி நேரத்தில் மூன்று டம்ளர் தண்ணீர் குடிக்க வைத்தனர்.பிறகு முதல் மாடியில் உள்ள ஓய்வு அறையில் ஒரு மணி நேரம் தங்க வைத்தனர்.
என் கணவர் அவருடன் பேசி இந்த ஸ்கேன் தொடர்பான செயல்முறைகள் பற்றிக் கேட்டு அறிந்து கொண்டார்.பிறகு எனக்கும் விளக்கிச் சொன்னார்.
இந்த இயந்திரம் நிறுவப்பட்டுள்ளதாகவும்நிமிடத்துக்கு நிமிடம் வழக்கத்துக்கு மாறாக வளரும் செல்களின் வளரும் வேகம்இருக்கும் இடம்என்ன உருவில்உள்ளதுசரியான அளவு போன்றவைகளை மிகத் துல்லியமாகக் கண்டுபிடித்துவிடலாம் என்றும் சொன்னார்.
ஒன்றரை மணிநேரத்திற்குப் பின் பெட்ஸ்கேன் இயந்திரம் உள்ள அறைக்கு என்னை அழைத்துச் சென்றனர்.அங்கு கதிர் இயக்கம் கலந்த மருந்தைக் கையில் உள்ள நரம்பு வழியாகச் செலுத்தினர்.உடனே உடலெங்கும் வெப்பம் பரவியது.
மணி பிற்பகல் மூன்று ஆகியிருந்தது.பின் முன்பு சொன்ன மேல்மாடியிலுள்ள ஓய்வு அறையில் எங்கள் இருவருக்கும் மதிய உணவு வழங்கப்பட்டது.
உணவு முடித்துக்கொண்டு எங்கள் அறைக்கு வந்தோம்.மாலை ஐந்தரை மணியளவில் மீண்டும் கூப்பிட்டு அனுப்பி ஒரு ஐந்து நிமிடத்தில் இன்னொரு முறை ஸ்கேன் எடுத்தார்கள்.அப்போது அங்கிருந்த டெக்னீசியன் எனது இடது மார்பகம் நார்மலாக உள்ளது.வலது மார்பகம் சுருங்கி சின்னதாக இருக்கிறதே காரணம் என்ன என்று கேட்டார்.ரேடியேசன் கொடுக்கப்பட்ட விபரம்பிராக்கிதைரபி செய்யப்பட்ட விபரம் எல்லாம் சொன்னேன்.ஆச்சரியமாக எல்லா விபரங்களையும் கேட்டறிந்து கொண்டார்.
இவ்வளவு சிகிச்சைகள் செய்தும் பதினோரு நாட்களில் அன்றே டாக்டரின் அறிவுரையின்படிவிஜயா மருத்துவமனை இதயநோய் டாக்டர் ஏ.எல்.நாராயணன் என்பவரிடம் சென்றுமீண்டும் ஒரு எக்கோ எடுக்கப்பட்டது .கீமோ மருந்து செலுத்துவது குறித்து அவரிடம் கருத்து கேட்கப்பட்டது.அதன் பிறகு ஒரு நாள் கழித்து டிசம்பர் ஒன்றாம் தேதி வந்து கீமோ சிகிச்சைக்காக மருத்துவமனை வருமாறு டாக்டர் கூறினார்.
அன்றிரவு எனக்குத் தூக்கமே வரவில்லை.ஏற்கனவே பல லட்சங்கள் செலவாகி விட்டன.இப்போது மேலும் பதினைந்து இருபது லட்சத்திற்கு மேல் செலவாகும் என்று டாக்டர் கூறுகிறார்.ஏற்கனவே போதுமான அளவுக்கு உடல் ஊனமாகிவிட்டது.வயதோ ஐம்பத்துமூன்று ஆகிவிட்டது.குடும்பக் கடமைகள் என்று ஏதுமில்லை.
குழந்தைகள் அனைவரும் நல்ல நிலைமையில் இருக்கிறார்கள்.ஒரே மகனோ கேட்கக் கேட்கக் கொடுத்துக்கொண்டே இருக்கிறான்.அவனை மேலும் கஷ்டப்படுத்தக் கூடாது.
சாதாரண நோயாக இருந்தால் பரவாயில்லை.இவ்வளவு பெரிய மேஜர் நோயுடன் இவ்வளவு நாள் போராடியது போதும்.வருவது வரட்டும் மேற்கொண்டு சிகிச்சை அது இது என்று எடுக்க வேண்டாம்.வெறும் மாத்திரைகள் கொடுங்கள் என்று டாக்டரிடம் கேட்கலாம்.
இந்த உலகத்தில் வறிய நிலையில் இருக்கும் எத்தனையோ பெண்களுக்கும் இந்நோய் வந்திருக்குமல்லவா?அவர்களுக்கெல்லாம் இப்படி ஒரு நிலை வந்தால் என்ன பாடுபடுவார்கள்?
என் காலத்திற்குப் பின்னால் இப்படிப்பட்ட பெண்களுக்கு உதவுவதற்காக ஒரு ஏற்பாட்டை நான் உயிருடன் இருக்கும்போதே செய்துவைக்க வேண்டும் இவ்வாறு சிந்தித்துக்கொண்டே இருந்தேன்.என் கணவரோ பணத்தைப் பற்றிக் கவலை இல்லை.மகனிடம் விபரத்தைச் சொன்னாலே வேண்டிய பணம் அனுப்பிவிடுவான்.விடிந்ததும் மகனுடன் பேசலாம் என்றார்.
என் மகன் கடந்த ஒரு மணிநேரத்திற்கும் மேலாக டாக்டருடன் பேசியதாகச் சொன்னார்.விபரங்கள் அனைத்தையும் கேட்டதாகவும்பணத்தைப் பற்றிக் கவலைப்படாமல் சிகிச்சையை உடனே தொடருமாறும் கூறினானாம்.அதிகமான செலவு எதிர்கொள்ள நேரிடும் என்று டாக்டர் ஞாபகப்படுத்தியதாகச் சொன்னார்.
பணம் முக்கியமில்லை டாக்டர்.இன்றைக்குப் பெரிய தொகையா இருக்கிற பணம் நாளைக்குச் சிறியதா மாறிவிடும்.இப்போது இந்த செலவைச் செய்றதுக்குத் தயங்கினா பணம் இருந்தும் அம்மாவைக் காப்பாற்ற முடியாமல் போய் விட்டதே என்ற குற்ற உணர்ச்சி பிற்காலத்தில் எனக்கு உறுத்திக்கொண்டே இருக்கும்.
பதினைந்து இருபது லட்சம் தானே செலவாகும்.கோடி ரூபாயாக ஆனாலும் ஆகட்டும் டாக்டர்.இந்தக் கோடி ரூபாயை என்றைக்கு வேண்டுமானாலும் சம்பாதித்துக்கொள்ளலாம்.ஆனால் என் அம்மாவைச் சம்பாதிக்கமுடியாதே டாக்டர்.எனக்கு என் அம்மா வேண்டும் டாக்டர்.என்று சொன்னார் உங்கள் மகன் அனுராதா.
உங்களுக்கு வலது மார்பகத்தில் மீண்டும் புற்றுநோய் தாக்கியுள்ளது.அது மட்டுமில்லாமல் அங்கிருந்து கல்லீரலுக்கும் பரவியுள்ளது.அது போதாதென்று டயாபடிஸ் வேறு வந்திருக்கிறது.இவை அனைத்திற்கும் உடனே உடனே சிகிச்சை செய்தாக வேண்டும்.
நான் கேட்டேன்.ஏன் சார்.இவ்வளவு சிகிச்சைகள் செய்தும் மருந்து மாத்திரைகளைச் சாப்பிட்டும் மார்பகத்திலேயே மீண்டும் வரக் காரணம் என்ன?கல்லீரலிலும் பரவக் காரணம் என்னவாக இருக்கும்?
வந்திருச்சு.எப்படி வந்ததுன்னு யோசிக்க இது நேரமில்லை.வந்திருக்கிறதுக்கு என்ன சிகிச்சை செய்தாகணும்னு தான் யோசிக்கணும்.என்றார் டாக்டர்.
இந்தியாவில் டெல்லிபூனேஹைதராபாத்.இந்த மூன்றே இடங்களில் தான் அந்த ஸ்கேன் எடுக்கிற வசதி இருக்கு.நமக்கு ஹைதராபாத் தான் கிட்டே இருக்கு.சி.டி.ஸ்கேன்எம்.ஆர்.ஐ.ஸ்கேன் ஆகியவகளில் இருந்து கேன்சர் செல்கள் வந்திருக்குபரவி இருக்குன்னு மட்டும்தான் தெரியும்.ஆனா இந்த பெட் ஸ்கேனில் அந்த செல்கள் உயிருடன் இருக்கிறதா இல்லையான்னும் தெளிவாத் தெரியும்.எவ்வளவு தீவிரமா அந்த செல்கள் இயங்கிக் கொண்டுஇருக்குன்னும் தெரிஞ்சுரும்.
புதுசா ஒரு ஊசி வந்திருக்கு.அதோட விலை ஒன்றரை லட்சம் ரூபாய்.அந்தஊசியை மாதா மாதம் ஒரு ஊசி வீதம் ஆறு மாதத்திற்கு ஆறு ஊசியையும் அத்தோட வேறு சில கீமோ ஊசிமருந்துகளையும் போடணும்.
இந்தமுறை கீமோதைரபி சிகிச்சைக்கான ஊசிகளையும் கண்டிப்பாகப் போட்டாகணும்.வேறு வழியில்லை.என்ன?தலைமுடி பூராவும் கொட்டிவிடும்.சிகிச்சை முடிஞ்சதும் மீண்டும் நல்லா வளர்ந்திடும் டிரீட்மெண்டின்போது வாந்திமலச்சிக்கல்அலர்ஜின்னு பலது இருக்கு.எல்லா சைட் எஃபக்டும் எல்லாருக்கும் வரும்னு சொல்ல முடியாது.ஒரு சில பேருக்கு சிலது வரும்.சில பேருக்கு சைட் எஃபக்டே இருக்காது.தலைமுடி கொட்றதைத் தவிர மற்ற அனைத்துக்கும் மாற்று மருந்து கொடுத்திடுவோம்.சரியாயிரும்.
மீண்டும் டாக்டர் தொடர்ந்தார்.என்ன.செலவுதான் பதினைஞ்சு இருபது லட்சத்தைத் தாண்டிவிடும்.நல்லா யோசிச்சுச் சொல்லுங்க.நீங்க சரின்னா அடுத்து என்னென்ன செய்யணும்னு சொல்றேன்.அவ்வளவு செலவு செய்யமுடியாதுன்னா கீமோ ஊசி மருந்து மட்டுமாவது கொடுத்தாகணும்.
கர்ப்பப்பை ஆபரேசன் முடிந்து ஐந்துநாட்கள் மருத்துவமனையில் இருந்தேன்.ஆறாவது நாள் டிஸ்சார்ஜ் ஆனேன்.குனியக் கூடாது.
பாரம் சுமக்கக் கூடாது.மூன்று மாதம் கம்ப்ளீட் ரெஸ்ட்டில் இருக்க வேண்டும்.ஒரு வாரம் கழித்து செக்கப்புக்கு வந்துவிடுங்கள் என்று டாக்டர் அறிவுறுத்தினார்.வைடமின் ஈகால்சியம் மாத்திரைகள் ஆகியவகளுக்கு எழுதிக்கொடுத்தார்கள்.
வீட்டுக்கு வந்தேன்.இடுப்பு வலி ஆரம்பித்தது.கடுமையான வலி.அதற்கான மருந்துகளை ஏற்கனவே மருத்துவமனையில் கொடுத்திருந்தார்கள்.அவைகளை உட்கொண்டேன்.மூன்று நாளாகியும் வலி டாக்டர் சொன்னபடி மறுவாரம் சென்று சந்தித்தேன்.
வழக்கமான பரிசோதனைகள் முடிந்தன.ஆபரேசன் செய்த இடம் நன்றாகச் சேர்ந்துவிட்டது என்று டாக்டர் சொன்னார்.இடுப்பு வலிக்கும் மூன்று நாளுக்கு மாத்திரை கொடுத்தார்.
மூன்று நாளாகியும் வலி நிற்கவில்லை.மீண்டும் மருத்துவமனை சென்று டாக்டரைப் பார்த்தோம்.கர்ப்பப்பை ஆபரேசனுடன் தங்கள் வேலை முடிந்துவிட்டது என்றும் இடுப்புவலிக்குத் தற்காலிகமாக மட்டுமே மாத்திரைகள் கொடுத்ததாகவும்மேலும் இடுப்பு வலித்தால் எலும்பு முறிவு டாக்டரைப்ஆர்த்தோ ஃபிஸீசியன்பார்க்குமாறும் கூறி அனுப்பிவிட்டனர் இடுப்புவலிக்குத் தீர்வு காண வேண்டுமே?சென்னையில் டாக்டர்களுக்கா பஞசம்?அண்ணா நகர் மேற்கு விரிவாக்கம் பகுதியில் கிளினிக் வைத்திருக்கும் டாக்டர் அண்ணாமலை என்பவரிடம் சென்றோம்.என் கதை முழுவதையும் பொறுமையாகக் கேட்டார்.பொதுவாக கர்ப்பப்பை ஆபரேசன் செய்து கொண்டவர்களுக்கு இடுப்புவலி வருவதில்லை என்றும் ஆனால் கேன்சர் நோய்க்காக ரேடியேசன்பிராக்கிதைரபி போன்ற கதிரியக்க சிகிச்சை மேற்கொண்டதால் உடலில் உள்ள எல்லா எலும்புகளும் பலவீனப்படும் என்றும் கூறினார்.அதன் விளைவுதான் இந்த இடுப்புவலி என்றார்.
வலிக்குத் தற்காலிகமாக் வேறு மாத்திரைகளைக் கொடுத்தார்.முதல்ஒரு வாரம் தினமும்பின் வாரத்திற்கு இரு முறையும் வந்து பிசியோதைரபி சிகிச்சை செய்து கொள்ளும்படியும் சொன்னார்.அதன்படியே சென்று சிகிச்சை பெற்றேன்.ஒரே மாதத்தில் இடுப்பு வலி மறைந்தது.
வழக்கம் போல செக்கப்பிற்கு பேட்டர்சன் கேன்சர் செண்டருக்குச் சென்று வந்தேன்.லேட்ரொனேட் மாத்திரையைத் தொடந்து சாப்பிடுமாறு டாக்டர் கூறினார்.அதன்படியே மாத்திரைகளைச் சாப்பிட்டு வந்தேன்.
வலதுபக்கம் மேல்கடைவாய்ப் பற்கள் மூன்றும்இடதுபக்கம் கீழ்க்கடைவாய்ப் பற்கள் மூன்றும் சொத்தை விழுந்துள்ளது என்றார்..முன் பற்கள் வரிசையில் பற்கள் கருக்க ஆரம்பித்துள்ளன என்றார்.காரணம் கதிரியக்கத்தின் பாதிப்பு என்றார்.பற்களைப் பிடுங்கி ரூட் சேனல் டிரீட்மெண்ட் செய்தால் முன் போலவே செயற்கையாகப் பற்களைப் பொறுத்திவிடலாம் என்றார்.அத்ன்படியே ஆறு பற்களும் பிடுங்கப்பட்டன.ரூட் கேனல் டிரீட்மெண்ட் மூலம் செயற்கைப் பற்கள் பொறுத்தப்பட்டன.
ரேடியேசன் ஆரம்பிக்கு முன்னரே நால்வடாக்ஸ் என்ற டாமாக்சிபன் மாத்திரை தினமும் இரவு இரண்டு மாத்திரை உட்கொள்ளவேண்டும் என்று டாக்டர் கூறியிருந்தார்.இப்போது அம்மாத்திரைகளை உடனே நிறுத்தச் சொல்லிவிட்டார்.அதற்குப் பதிலாக லேட்ரொனேட் என்ற மாத்திரையை தினமும் இரவு ஒரு மாத்திரை மட்டும் உட்கொள்ளச் சொன்னார்.
அது தவிர பிளீடிங் நிறுத்துவத்ற்குச் சில மாத்திரைகளையும் தற்காலிகமாக மூன்று நாட்களுக்கு மட்டும் உட்கொள்ள எழுதிக்கொடுத்தார்.அதன்படியே உட்கொண்டதில் மாத்திரைகளின் தாக்கத்தினால் மூன்று நாட்கள் மட்டும் மாத விடாய் நின்றது.
மறுநாள் மதிய ம் டாக்டரைத் தொலைபேசியில் கேட்டேன்.மறுநாள் வரச் சொன்னார்.மறுநாள் சென்றோம்.இதற்கு மேல் ஒரு கைனகாலஜிஸ்ட் தான் பார்க்கவேண்டும் என்று கூறி விஜயா மருத்துவமனையில் உள்ள டாக்டர் மாலா என்ற கைனகாலஜிஸ்டிடம் அனுப்பினார்.
டாக்டர் மாலா மிகவும் அனுபவம் வாய்ந்தவர்.என்னை அல்ட்ரா சவுண்ட் ஸ்கேன் எடுத்துப் பரிசோதித்தபின் சில மாத்திரைகளை மூன்றுநாட்கள் மட்டும் உட்கொள்ளுமாறும் பிளீடிங் நின்று விடும் என்றும் நான்காவது நாள் பிளீடிங் மீண்டும் ஆரம்பித்தால் உடனே வருமாறும் கூறி அனுப்பினார்.அவர் சொன்னவாறே மூன்றுநாட்கள் மாத்திரை உட்கொண்டேன்.பிளீடிங் நின்றது.
உங்கள் கர்ப்பப் பை நார்மலைவிடக் கொஞ்சம் பெரியதாகவே இருக்கிறது.நன்றாகவும் இருக்கிறது.உங்கள் வயதுக்கு மெனோபாஸ் நின்றூ கர்ப்பப் பையும் நன்றாகச் சுருங்கியிருக்க வேண்டும்.ஆனால் ஆகவில்லை.சாதாரணமாக இப்படிப்பட்ட பிரச்சனைகளுடன் வரும் பெண்களுக்கு நான் கொடுக்கும் மாத்திரைகளுடன் ஓவர் பிளீடிங் நின்று விடும்ஆனால் உங்களுக்கு நிற்காததற்குக் காரணம் உங்கள் கர்ப்பப் பை ஆரோக்கியமாக இருப்பதுதான்.இதே நேரத்தில் நீங்க்ள் ஒரு கேன்சர் பேஷண்ட் என்பதையும் கவனத்தில் கொள்ளவேண்டியிருக்கிறது.எனவே உங்கள் கர்ப்பப் பையை ஆபரேசன் செய்து அகற்றினால் மட்டுமே உங்கள் பிரச்சனை தீரும் என்றார்.அதன்படியே எனது டாக்டருக்கும் கடிதம் ஒன்றை எழுதிக் கொடுத்துவிட்டார்.
மீண்டும் எங்கள் டாக்டரிடம் வந்தோம்.அவருக்கு கர்ப்பப்பையை அகற்றுவதில் விருப்பமே இல்லை.இதை இப்படியே விட்டு விடுங்கள்.கொஞ்சநாள் ஓவர்பிளீடிங் போகும்.பின் தானாக நின்று விடும் என்றார்சில ஹோமியோபதி மருந்துகளை எழுதிக் கொடுத்து இவைகளை வாங்கிச் சாப்பிடுங்கள்.சரியாகிவிடும் என்றார்.
சுருங்கி விடும் என்றார்.ஒரு ஆறு மாதம் வரை லூஸ் மோசன் போய்க் கொண்டே இருக்கும் என்றார்.ரேடியேசன் வேண்டாம் என்று மறுத்துவிட்டேன்.நோயைவிட நோய்க்கான சிகிச்சை முறைகள்அதனால் வரும் பாதிப்புகள் தான் பொறுக்கமுடியவில்லை.வாழ்வு எரித்து ஊனம் வாங்கி எதைச் சாதிக்க என்ன செய்வது என்றே எனக்குத் தெரியவில்லை.சரிதான் என்று டாக்டர் சொன்ன ஹோமியோபதி மருந்துகளை வாங்கிக் கொண்டு வீட்டுக்கு வந்தோம்.
டாக்டர் எழுதிக்கொடுத்த ஹோமியோபதி மருந்துகளை உட்கொண்டும் பிளீடிங் நிற்கவில்லை.பல முறை டாக்டரிடம் கேட்டும் ஆபரேசனுக்கு ஒத்துக் கொள்ளவில்லை.டாக்டர் மாலாவைப் பார்த்தோம்.ஆபரேசன் செய்தால் ஒழிய இதற்குத் தீர்வு இல்லை என்றுகூறி விட்டார்.எங்கள் டாக்டரிடம் ஆலோசியுங்களென் என்று கேட்டோம்.வேண்டிய விளக்கம்என்ன செய்ய வேண்டும் என்பதற்கு எனது கருத்து ஆகியவைகளைச் சொல்லிக் கடிதம் கொடுத்துவிட்டேனேஎன்றார்.இரண்டு டாக்டர்களும் அவரவர் கருத்துகளில் நின்றார்கள்.மகாபாரதத்து அம்பையாக இருவரிடமும் மாறி மாறிப் பல தடவை அலைந்தேன்.
ஓவர் பிளீடிங் ஆரம்பித்து இரண்டரை மாதங்களாகி விட்டது.சோர்வடைந்து மிகவும் பலவீனப்பட்டேன்.இதற்கு மேலும் என்னால் பொறுத்திருக்க முடியவில்லை.நானும் என் கணவரும் ஆலோசித்தோம்.டாக்டர் மாலாவின் ஆலோசனைப்படியே கர்ப்பப்பையை அகற்றுவது என்ற முடிவுக்கு வந்தோம்.
வீட்டுக்கு வந்து மூன்று நாட்கள் கழித்தும் கூட வெளியேறும் நிணநீரின் அளவு பதினேழுபதினெட்டு எம்எல் அளவுக்கும் குறைந்தபாடில்லை.டாக்டர் பிரசாத்தைத் தொடர்புகொண்டோம்.உடனே மருத்துவமனைக்கு வரச் சொன்னார்.சென்றோம்.ஆபரேசன் செய்த டாக்டர் போஸைத் தொடர்பு கொண்டதாகவும் இவ்வளவு நாட்கள் டியூபை அகற்றாமல் இருப்பது நல்லதில்லை என்றும் உடனே அகற்றுமாறும் கூறியதாக டாக்டர் பிரசாத் சொன்னார்.டியூபை அகற்றிவிட்டார்.மேற்கொண்டு சுரக்கும் நிணநீர் அக்குளுக்குப் பின்பக்கம் முதுகுப் பக்கத்தில் உள்ள வேறு கிளான்ஸுகள் வழியாக வெளியேற ஆரம்பிக்கும் என்றும் சொன்னார்.அன்றைய நாள் முதல் நாள் தவறாமல் கிளொவ்ஸ் போட்டுக் கொள்ளுமாறும் கைகளை நன்றாக வீசியும் ஆட்டியும் எக்ஸர்ஸைஸ் செய்து வரவேண்டும் என்றும் அறிவுறுத்தினார்.கோயம்பேடு பஸ் நிலையத்திற்கு முன்னால் உள்ள ஆசியன் கேம்ஸ் குடியிருப்பில் உள்ள ஒரு முகவரியைக் கொடுத்தார்.அங்கே நோர்மா எனும் டெல்லி நிறுவனத்தின் பிரதிநிதி இருப்பார் என்றும் அவரிடம் தொகையைச் செலுத்திவிட்டால் இரண்டுநாளைக்குள் கூரியரில் கிளொவ்ஸ் வந்துவிடும் என்றார்.
பிரச்சனையே அதற்குப்பிறகுதான் ஆரம்பித்தது.டாக்டர் சொன்னபடி கையை ஆட்ட முயன்றேன்.முடியவில்லை.மிகவும் சிரமப்பட்டு கையை ஆட்டியும் வீசியும் முடிந்தவரை பயிற்சி செய்தேன்.வலி ஒருபக்கம் இருக்க கை ஒருஅளவுக்குமேல் அசைக்க முடியவில்லை.இரவுபகல் என்றில்லாமல் எப்போதுமே நிர்மாகிளொவ்ஸ் அணிந்திருப்பதில் நல்ல இறுக்கம் இருந்தாலும் ஒரு தொந்தரவாகவே இருந்தது.பொறுத்துக்கொண்டு அணிந்தேன்.
மூன்று நாள் சென்றபின்னும் கை அசைப்பதில் சிரமம் கூடுவதை உணர்ந்தேன்.அன்றே பேட்டர்ஸன் கேன்சர் செண்டருக்குச் சென்று எங்கள் டாக்டரைவிஜயராகவன்ப் பார்த்தோம்.டாக்டரல்லவாஅவருக்கே உரிய பாணியில் கையை இழுத்தும்முறுக்கியும்தோள்பட்டைப் பகுதியில் பிசைந்தும் பிசியோதைரபி சிகிச்சை செய்தார்.சிகிச்சை செய்து முடிப்பதற்குள் வலி ஆஹாஎன்ன வலி என்ன வலி.கையைத்தனியாகக் கழற்றிவிட்டாரோ என்று நினைத்தேன்.ஒரே நிமிடம்.கையில் வலி பாதிக்குமேல் குறைந்தது.கையையும் ஓரளவுக்கு நன்றாகவே ஆட்ட முடிந்தது.
இல்லாவிட்டால் தோள்பட்டை எலும்புகள் ஒன்றுடன் ஒன்று கெட்டியாக ஒட்டிக் கொண்டுவிடும்.என்றார்.தொடர்ந்து ஐந்து நாட்கள் பிசியோதைரபி சிகிச்சை செய்துகொள்ளும்படியும்வீட்டுக்கு அருகில் பிசியோதைரபி சிகிச்சை வசதி உள்ள மருத்துவமனையில் செய்துகொள்ளுமாறும்ஆறாவது நாள் தன்னை வந்து பார்க்குமாறும் சொன்னார்.என்னவகையான பிசியோதைரபி செய்யவேண்டும் என்பதற்கு ஒரு கடிதத்தையும் கொடுத்தார்.
மறுநாள் வீட்டுக்கு அருகில் உள்ள மருத்துவமனைக்குச் சென்று டாக்டர் கொடுத்த கடிதத்தைக் கொடுத்தோம்.அங்கிருந்த பிசியோதைரபிஸ்ட் வலப்புற முதுகின் மேல்பக்கம்தோள்பட்டைக்கு அருகில் ஜெல் தடவி அதன் மீது இன்னொரு கருவியை வைத்து மசாஜ் செய்தார்.மறுநாளும் இதே சிகிச்சை செய்துகொண்டேன்.மூன்றாவது நாள் சென்றபோது இயந்திரம் பழுதாகி இருந்தது.எனவே அருகிலுள்ளதனியார் ஒருவர் நடத்தும் இன்னொரு பிசியோதைரபிஸ்ட்டுடைய முகவரி அறிந்து மேலும் மூன்று நாட்கள் சிகிச்சையைத் தொடர்ந்தேன்.முடிந்தவரை கைகளை ஆட்டியும் அசைத்தும் பயிற்சி செய்துகொண்டே இருந்தேன் கைகளை அசைப்பதில் முன்னேற்றமில்லை.டாக்டர் சொன்னமாதிரி எலும்புகள் ஒட்ட ஆரம்பித்துவிட்டதோ என்று சந்தேகம் ஆரம்பித்தது.அன்று மாலையே மருத்துவமனை சென்று டாக்டரைச் சந்தித்தேன்.முன்செய்தது போலவே டாக்டர் கைகளை முறுக்கி ஒருமாதிரியாக சிகிச்சை செய்தார்.கை ஆட்ட முடிந்தது.கயை முறுக்கும்போது வலி இருந்த்து.இப்போது வலி இல்லை.
நான் வெளியே செய்துகொண்ட எக்ஸர்ஸைஸ் டாக்டருக்குத் திருப்தி அளிக்கவில்லை.எனவே விஜயா ஹெல்த் செண்டரில் பணி புரியும் பிசியோதைரபிஸ்டை மறுநாள் முதல் தொடர்ந்து ஐந்து நாட்களுக்கு வீட்டுக்கு அனுப்பி விட்டார்.அவரோ பழைய பிசியோதைரபிஸ்ட் செய்த அதே முறையைக் கடை பிடித்தார்.விபரங்களைச் சொல்லியும் டாக்டர் என்ன சொல்லியிருக்கிறாரோ அதைத் தான் செய்கிறேன் என்று சொல்லிவிட்டு சிகிச்சையைத் தொடர்ந்தார்.
ஐந்து நாட்களுக்குப் பின் டாக்டரைச் சந்திதோம்.டாக்டருக்கே வெறுப்பாகி விட்டது.நான் ஒண்ணு சொன்னா இவங்க ஒண்ணு செய்றாங்களே என்று சொல்லிகொண்டே அவர் தனது சிகிச்சையைத் தொடர்ந்தார்.
செய்திகொள்ளுமாறும் சொன்னார்.ரப்பர் பந்து வாங்கி வலது கையில் வைத்துப் பிசைந்துகொண்டே இருக்குமாறும்நேரம் கிடைக்கும் போதெல்லாம் இந்தப் பந்து பிசையும் பயிற்சி செய்துகொண்டே இருக்குமாறும் சொன்னார்.
இச்சமயத்தில் அடையாறு புற்றுநோய் மருத்துவமனையில் சிகிச்சை பெற்று வந்த ஒருவர் ஏற்கனவே அறிமுகமானவரைஇவர் கதையைப் பின்னால் சொல்கிறேன்த் தொடர்புகொண்டு பேசியதில் தனக்குத் தெரிந்த ஜெயா என்பவர் அடையாறு மருத்துவமனையில் தன்னார்வமாக பிசியோதைரபி சிகிச்சை செய்து வருவதாகவும்அவரிடம் மேற்கொண்டு சிகிச்சை பெறுமாறும் ஆலோசனை கூறினார்.
பணிநேரம் போக தினமும் பத்து நோயாளிகளுக்கு இலவசமாக சிகிச்சை அளிக்கிறார்.அவரே மூன்றுநாளுக்கு ஒருமுறை வீட்டுக்கு வந்து எனக்கு சிகிச்சை அளித்தார்.நிவ்யா கிரீம் கொண்டுவரச் சொல்லி அதைத் தடவி மிகநன்றாக மசாஜ் செய்தார்.சில உடற்பயிற்சிகளையும் கற்றுத் தந்தார்.
சொல்ல மறந்துவிட்டேனேசர்ஜரி செய்து எடுக்கப்பட்ட பததொன்பது கிளான்ஸ்களில் ஒன்றில் கூட கேன்சர் செல்கள் இல்லையாம்பயாப்ஸி செய்து பார்த்ததில் இந்த் ரிசல்ட் வந்திருப்பதாக்ச் சொன்னார்கள்.அப்புறம் ஏன் ஆபரேசன் செஞ்சீங்கஎன்று டாக்டரைக்கேட்டேன்.ஆபரேசன் செஞ்சு பயாப்ஸி செய்து பாத்ததுக்கப்புறம் தானே இந்தவிபரம் தெரியுது?என்றார்.
சீக்கிரமே மயக்கம் தெளிந்துவிட்டது.வலதுகை அக்குளில் ஆபரேசன் செய்திருந்த இடத்தைப் பெரிய பிளாஸ்டர் கொண்டு ஒட்டியிருந்தார்கள்.அதனுள்ளிருந்து ஏற்கனவே சொன்னபடி ஒரு டியூப் தொங்கிகொண்டிருந்தது .அதன் மறுமுனை வட்டமான ஒரு பிளாஸ்டிக் டப்பாவுடன்சக்சன் பாக்ஸ்இணைக்கப்பட்டிருந்தது.ஆபரேசன் செய்த சர்ஜன் போஸூடன் என் கணவர் விபரங்களைக் கேட்டறிந்திருந்தார்.ஆபரேசன் நல்லபடியாக முடிந்ததாம்.மொத்தம் பத்தொன்பது கிளான்ஸ்கள் இருந்ததாம்.அனைத்தும் அகற்றப்பட்டனவாம்.
மார்பகத்திலிருந்து சுரக்கும் நிணநீரானது கிளான்ஸ்கள் இல்லாததால் டியூப் வழியாக சக்சன் டப்பாவுக்குள் சேர்ந்துகொண்டிருந்தது.ஏறத்தாழ டப்பா நிரம்புவதற்கு முன் எடுத்து எவ்வளவு நீர் வெளியேறியுள்ளது என்பதை அளந்து குறிக்கப்பட்டது.காலையும் மாலையும் டாக்டர்கள் வந்துசென்றனர்.
இப்போது வேறு பிரச்சனை முளைத்தது.பாத்ரூமிற்குச் செல்ல வேண்டுமென்றால் ஆடாது அசங்காது டியூபையும் சக்சன் டப்பாவையும் கூடவே எடுத்த்ச் செல்ல வேண்டும்.அக்குளில் இணைக்கப்பட்டுள்ள டியூப் கொஞ்சம் ஆடினாலும் வலி உச்சந்தலையைத் தாக்கும்.உயிர் போய் உயிர் வரும்.டாக்டரிடமோ நர்சிடமோ சொன்னால் உடனே பெட் பேன் எடுத்து வைப்பார்கள்.பெட் பேன் உபயோகிக்க விருப்பமில்லை.அது அவ்வளவு சுத்தம்.எனவே என் கணவர் உதவியுடன் பாத்ரூமிற்குப் போய் விடுவேன்.
கொஞ்சம் கொஞ்சமாகக் கையைச் சுழற்ற வேண்டும்.கைக்குப் போட்டுக் கொள்ள ஒரு கிளொவ்ஸ் எழுதித் தருகிறேன்.இரண்டு கிளொவ்ஸ் வாங்கிக்கொள்ளுங்க.தினமும் காலை குளித்தபின் வலது கையில் இந்த கிளொவ்ஸ் மாட்டிக் கொள்ளுங்க.மறுநாள் காலை வரை அதைக் கழற்றக்கூடாது.
எனவே டியூபுடனும் சக்சன் டப்பாவுடனும் வீட்டுக்குப் போங்க என்றார் டாக்டர்.என்ன சார்.ஐந்தாவது நாளன்று டியூபை அகற்றிவிடுவோம் என்றீர்களே?என்றேன்.
ஆமா.சொன்னேன்.நிண நீர் வருவது குறையவில்லையேஇன்னும் ஒரு ஐந்து நாள் பார்ப்போமே.டியூபுடன் வீட்டுக்குப் போங்க.தினமும் வெளியேறும் நிணநீரைக் கணக்கெடுங்க.ஒரு நாளுக்கு பத்து பதினைந்து எம்எல் அளவு வந்தா உடனே இங்கு வாங்க.டியூபை எடுத்துடுவோம்.என்றார் டாக்டர்.
இந்தநோயால் நான் பாதிக்கப்பட்ட விபரமே வெளியே ஒருத்தருக்கும் தெரியாது.சேலை கட்டி வெளியே செல்வது ஏற்கனவே அரிதாகிவிட்டது.இப்போது ஃபுல் ஓபன் நைட்டியுடன் தானிருக்கவேண்டிய கட்டாயம்.இந்த அழகில் ஒரு சைடில் டியூப் தொங்க அதன் முனையில் சக்சன் டப்பா தொங்க டப்பாவைக் கையில் பிடித்துக்கொண்டு காரை விட்டு இறங்கி தெருவிலிருந்து நடந்து வீட்டுக்கு எப்படி செல்வது?யாரேனும் பார்த்தால்?என்னவென்று கேட்கமாட்டார்களா?என்ன பதில் சொல்வேன்?ஐயையோபிறகு யாரேனும் பார்க்க வந்தால்?வேலைக்காரியை எப்படிச் சமாளித்து வேலை வாங்குவது?
மனமென்னும் குரங்கு நோயை மறந்துவிட்டது.எதிரே இருக்கும் சமூகத்தைப் பார்த்துப் பயப்பட ஆரம்பித்துவிட்டது.சும்மாவே வெறும் வாயை மெல்லும் இந்தக் கேடு கெட்ட சமுதாயத்துக்குக் கொஞ்சம் அவல் கிடைத்த மாதிரி அல்லவா எனது பிரச்சனை ஆகிவிடும்?
டிஸ்சார்ஜ் ஆனதும் மருத்துவமனையில் உள்ள விருந்தினர் இல்லத்திற்குச் சென்றோம்.வசதியான அறையை எடுத்துக்கொண்டு ஐந்து நாட்கள் தங்கினோம்.
ஆறாவது நாளாகியும்அதாவது ஆபரேசன் நடந்து பத்துநாட்களாகியும் நிணநீர் சுரந்து வெளியேறுவது குறையவில்லை.அன்று பிற்பகல் டாக்டரைச் சந்தித்தோம்.மிகச் சில பேர்களுக்கு நிணநீர் சுரப்பது நிற்க ஒரு மாதம் கூட ஆகுமாம்.எனவே இன்னும் ஒரு ஐந்துநாட்கள் பார்ப்போமே என்றார்.
மறு நாள் மாலை விருந்தினர் இல்ல அறையைக் காலி செய்து விட்டு வீட்டுக்கு வந்தோம்.நல்லவேளை.தெருவிலோவாசல் பக்கமோ யாரும் இல்லை.யாரும் கவனிக்கவில்லை.மிக லாவகமாக டியூபையும் சக்சன் டப்பாவையும் கையில் பிடித்துக்கொண்டு வீட்டினுள் நுழைந்து விட்டேன்.
எனது செயல் சுத்தப் பைத்தியக்காரத்தனமானது தான்.நோயைப் பற்றி எல்லோரிடமும் சொல்லிவிட்டால்தான் என்ன?யார் என்ன செய்துவிட முடியும்?என்ற கேள்வி அனைவரின் மனதிலும் எழலாம்.
எனது செயல் நியாயமானதா இல்லையா என்பதற்கான விவாதங்களை பதிவுகளின் இறுதியில் வைத்துக் கொள்வோமேஇது தொடர்பாக இன்னும் எனக்கு ஏற்பட்ட சில அனுபவங்களை அடுத்து வரும் பகுதிகளில் சொல்லவிருக்கிறேன்.அதுவரை அருள் கூர்ந்து பொறுங்கள்.
இன்னும் என்ன சார் ஆபரேசன்.அது வேண்டாமின்னு தானே எல்லா ஆஸ்பத்திரிகளையும் விட்டு விட்டு இங்கே வந்தேன்.இவ்வளவு கொடுமைகளையும் தாங்கினதுக்கப்புறம் இன்னும் என்ன சார்?
மார்பகத்தில் இன்னும் மிச்சம் மீதி இருக்கிற கேன்சர் செல்கள் இந்த நிணநீர் சுரப்பிகள் வழியே போனால் உடம்பில் மற்ற பாகங்களில் பரவ வாய்ப்புண்டு.எனவே இந்த கிளான்ஸுகளை ஒரு சின்ன ஆபரேசன் செஞ்சி எடுத்திட்டா மார்பகத்தில் தப்பித்தவறி இருக்கிற கேன்சர் செல்கள் மார்பகத்தை விட்டு வெளியேற முடியாது.இத்னாலே உடம்பில் வேறு உறுப்புகளுக்குமார்பகத்திலேருந்து கேன்சர் பரவுவது தடுக்கப்படும்.
பயாப்ஸி செய்து பார்த்தா அதுலே கேன்சர் செல்கள் பரவியிருக்கான்னு தெரிஞ்சிரும்.இந்த ஆபரேசன் அவசியம் செஞ்சால் ஒழிய ரேடியேசன் கொடுத்த நோக்கம் பூர்த்தியாகாது.ஸோ இந்த ஆபரேசன் அவசியம் செஞ்சாகணும்.
பெரிய பெரிய விஞ்ஞானிகளெல்லாம் பரிசோதனைக் கூடத்திலே எலிகளை வச்சு ஆராய்ச்சி பண்ணுறதை டி.வி.யிலே பாத்திருக்கேன்.அந்த மாதிரி என்னையும் வச்சுப் பரிசோதனை பண்றீங்க.
அக்குளில் ஒரு டியூபைச் சொருகி வைப்போம்.வழக்கமா சுரக்கும் நிணநீரெல்லாம் டியூப் வழியா வெளியேறும்.ஐந்து நாளைக்குள் சுரப்பது நின்று விடும்.அதுக்கப்புறம் டியூபை எடுத்திடலாம்.
மாலை ஆறு மணி அளவில் எங்களை செயின்ட் தாமஸ் மவுண்ட் மருத்துவமனைக்குச் செல்லுமாறு கூறி அங்கே கொடுப்பத்ற்கு ஒரு கடிதத்தையும் கொடுத்தார்கள்.அன்று இரவு சுமார் எட்டு மணியளவில் நந்தம் பாக்கத்திலுள்ள அந்த மருத்துவமனைக்குச் சென்று அட்மிட் ஆனேன்.
மிகவும் சிறிய அறை.ஒரே ஒரு படுக்கை.ஏ.சி.இல்லை.ஒரு ஃபேன் மட்டும் இருந்தது.இங்கே என்ன சுற்றுலாவுக்கா வந்திருக்கோம்சிகிச்சை முடிந்தபின் ஓடிவிட மாட்டோமாஎன்று நினைத்துக் கொண்டு சமாதானமானேன்.
ஒரு மணி நேரத்தில் நினைவு திரும்பியது.தியேட்டர் ரூமிலிருந்து வெளியே கொண்டுவரும்போதே நினைவு திரும்பிவிட்டது.எழுந்திருக்க முயன்றேன்.முடியவில்லை.வாயெல்லாம் கசந்தது.படுத்தவாறே மார்பகத்தைப் பார்த்தேன் நீள நீள கம்பிகளால் நிறையக் குத்தியிருந்தார்கள்.அறைக்குக் கொண்டுசென்று படுக்க வைத்தார்கள்.வலி ஆரம்பமானது.பொறுக்க முடியாத வலி.யாரையாவது கூப்பிடமுயன்றாலும் முடியவில்லை.பாதி மயக்கத்திலேயே இருந்தேன்.அறைக்கு வெளியே டாக்டர்களுடன் என் கணவர் காத்திருந்தார்.கொஞ்சநேரம் கழித்து டாக்டர்கள் அறைக்குள் வந்தார்கள்.கதிர்வீச்சைத் தடுக்கும் கோட்டுகளை அணிந்திருந்தார்கள்.என் கணவரோ படுக்கைக்கு அருகில் இருந்த ஒரு ஸ்டாண்ட் பின்னால் வந்து நின்றார்.ரேடியேசன் தடுப்புக் கோட்டு அணியாதவர் அந்த ஸ்டாண்ட் பின்னால் தான் நின்று பார்க்க வேண்டுமாம்.
முன்பு டாக்டர் சொன்னமாதிரியே வலப்பக்கமிருந்து இடப்பக்கமாக மொத்தம் பனிரெண்டு கம்பிகள் சொருகப்பட்டுள்ளன.அனைத்துக் கம்பிகளிலும் இரிடியம் ஊசிகள் உள்ளே சொருகப்பட்டுள்ளன என்றார்.அவைகளின் கதிர்வீச்சு நன்றாகப் பாய மொத்தம் நாற்பத்துஎட்டு மணிநேரம் இருக்க வேண்டுமாம்.
உடனே ஒரு சிடி ஸ்கேன் எடுக்கப்பட்டது.மேலே பூசுவதற்கு ஆயின்மெண்ட் எழுதிக் கொடுத்தார்.மார்பகத்தில் தண்ணீர் படாமல் கவனமாகப் பார்த்துக் கொள்ளவேண்டும் என்று அறிவுறுத்தினார்.வீட்டுக்குத் திரும்பினோம்.
பின் என்ன?வழக்கம் போல் புண்கள் ஏற்பட்டன.நேரம் தவறாமல் மாத்திரைகளை உட்கொண்டேன்.ஆயின்மெண்ட் போட்டுக்கொண்டேன்.தண்ணீர் படாமல் பார்த்துக்கொண்டேன்.டாக்டரின் அறிவுரையின்படி மாதம் இருமுறையோ மூன்று முறையோ மருத்துவமனைக்குச் சென்று பல ஊசிகளைப் போட்டுக்கொண்டேன்.ஆகஸ்ட் இறுதிவாக்கில் புண்கள் ஆறின.
நான் அடைந்த மகிழ்ச்சிக்கு அளவே இல்லை.அப்பாடாபட்ட துயரம் போதும்.இனிமேல் ஒரு பிரச்சனையுமில்லை.மற்ற பெண்களைப் போலவே உடலளவில் நானும் சாதாரண மனுஷியாகிவிட்டேன்.